Document ID: 32006R1712

KOMISIJAS REGULA (EK) Nr. 1712/2006
(2006. gada 20. novembris),
ar ko groza Padomes Regulu (EK) Nr. 747/2001 attiecībā uz Kopienas tarifa kvotām dažiem Turcijas izcelsmes lauksaimniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un Regulu (EK) Nr. 934/95 (1), un jo īpaši tās 5. panta 1. punkta b) apakšpunktu,
tā kā:
(1)
Ar Lēmumu Nr. 2/2006 (2) EK un Turcijas Asociācijas Padome ir apstiprinājusi EK un Turcijas Asociācijas padomes Lēmuma Nr. 1/98 1. un 2. protokola grozījumus attiecībā uz lauksaimniecības produktu tirdzniecības režīmu.
(2)
Attiecībā uz dažiem Turcijas izcelsmes lauksaimniecības produktiem grozītais 1. protokols paredz jaunas Kopienas tarifu kvotas un Regulā (EK) Nr. 747/2001 minēto Kopienas tarifa kvotu izmaiņas.
(3)
Lai īstenotu jaunās tarifa kvotas un spēkā esošo tarifa kvotu izmaiņas, ir jāgroza Regula (EK) Nr. 747/2001.
(4)
Tā kā EK un Turcijas Asociācijas padomes Lēmums Nr. 2/2006 ir piemērojams no 2006. gada 1. novembra, šī regula jāpiemēro no tās pašas dienas un tai jāstājas spēkā pēc iespējas drīz.
(5)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 747/2001 IX pielikumu aizstāj ar tekstu, kas izklāstīts šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 20. novembrī

Labels: 3
18
6